Васіль Цімафеевіч Якавенка

**Васі́ль Цімафе́евіч Якаве́нка** (5 траўня 1936, в. Пажыхар, Шацілавіцкі раён, Гомельская вобласьць — 22 студзеня 2018, Менск) — беларускі пісьменьнік, публіцыст, грамадзкі дзеяч.

## Біяграфія
Нарадзіўся 5 траўня 1936 году ў вёсцы Пажыхар Шацілавіцкага раёну Гомельскай вобласьці ў сялянскай сям’і.

У 1956 годзе скончыў Беларускі індустрыяльны тэхнікум па спэцыяльнасьці геоляг. У 1956—1958 гадах служыў у Савецкай арміі. Працаваў майстрам, тэхнікам, інжынэрам у розных геалягічных партыях і праектных інстытутах рэспублікі, рэдактарам на Беларускім радыё. У 1966 годзе завочна скончыў БДУ. У 1972—1977 гадах — рэдактар аддзелу навукі і мастацтва, аддзелу нарысу і публіцыстыкі часопісу «Полымя». У 1977—1978 гадах — сакратар праўленьня Саюзу кінэматаграфістаў БССР. З 1990 году — прэзыдэнт Беларускага сацыяльна-экалягічнага саюзу «Чарнобыль». Сябра СП СССР з 1977 году. У друку выступаў з 1957 году (газэта «Гомельская праўда»).

Памёр 22 студзеня 2018 г.

## Бібліяграфія
* Земля, открытая нами : художественные очерки. — Мінск : Маст. літ., 1971.
* Пробны камень : нарысы. — Мінск : Маст. літ., 1974.
* Приручение земли. — М. : Политиздат, 1975. (Сер. «Повести о делах и людях партии»).
* Пакуль сонца ў зеніце : аповесць у нарысах. — Мінск : Маст. літ., 1977.
* Персона нон грата : п’еса (у сааўтарстве з М. Місюком) пастаўлена ў Магілёўскім абласным тэатры імя Дунін-Марцінкевіча (1981) // Гаючая квецень. Мінск : БелСаЭС «Чарнобыль», 2004.
* Через гать : очерки. — М. : Сов. писат., 1982.
* Дайсці да ладу : нарысы. — Мінск : Маст. літ., 1985.
* Вясковыя дыспуты : падарожнае эсэ. — Мінск : Маст. літ., 1987.
* Другой зямлі не будзе : публіцыстычныя аповесці, нарысы. — Мінск : Маст. літ., 1989.
* На что нам жизнь дана : повести, очерки. — М. : Сов. писат., 1991.
* Смяльчак Лузь : казкі. — Мінск : БелСаЭС «Чарнобыль», 1995.
* Чорная ружа : Казкі. — Мінск : БелСаЭС «Чарнобыль», 1996.
* Чернобыль. Десять лет спустя : эссе. — Минск : БелСоЭС «Чернобыль», 1996.
* Сказ пра беларусаў : публіцыстыка, вершы / у сааўт. з Л. Эмілітам. — Мінск : БелСаЭС «Чарнобыль», 2000.
* Крушэнне на ростані : эсэ, артыкулы, гутаркі. — Мінск : Бел. кнігазбор, 2002.
* Надлом. — Мінск : Бел. кнігазбор, 2003. (Сер. «Беларускі гістарычны раман»).
* Пакутны век : трылогія. — Мінск : БелСаЭС «Чарнобыль», 2006.
* Нячывелле : апавяданні, публіцыстыка, дакументы. — Мінск : БелСаЭС «Чарнобыль», 2008.
* Пакутны век : трылогія. 2-е выд. — Мінск : БелСаЭС «Чарнобыль», 2009.
* Прывіды Шанхая над Свіслаччу: эсэ, гутаркі, артыкулы. — Мінск : БелСаЭС «Чарнобыль». –– 2011.
* Надлом. Кручина вековая (Пакутны век) : трилогия. –– Санкт-Петербург : Нестор-История. –– 2015.
* Як знайсці духоўнасць і гармонію ў грамадстве: эсэ, брашура. — Мінск : Тэхналогія. — 2015.
* Абярэг : раман. — Мінск : Медысонт. — 2017.
Асобныя творы ў калектыўных зборніках: «Пройдуць гады» Мн. 1968 г.; «В судьбе природы — наша судьба». Писатели об экологических проблемах. М. 1990 г.; «Птушка шчасьця». Зборнік казак. Мн.1991 г.; «Земля тревоги нашей». Публицистическое издание. Мн. 1991 г.; «Письма к живым». Дайджэст газэты «Набат». Общая редакция и авторство. Мн. 1999 г.; «Гаючая квецень». Творы, напісаныя мэдыкамі. Мн. 2004 г.

## Прызнаньне
* Ляўрэат альтэрнатыўнай Міжнароднай літаратурнай прэміі імя Ф. Нансэна (1994)
* Узнагароджаны мэдалём Францыска Скарыны (2016)

## Крыніцы

## Вонкавыя спасылкі
* Жыцьцяпіс на Слоўнік.орг
* Мы — нацыя!
* В. Якавенка на сайце «Кто есть кто»
* Блог В. Якавенкі на MAIL.RU

Катэгорыя:Нарадзіліся ў Шацілавіцкім раёне
Катэгорыя:Выпускнікі Беларускага дзяржаўнага ўнівэрсытэту
Катэгорыя:Беларускія літаратары